Osnovna škola Davorina Trstenjaka

Hrvatska Kostajnica, 23.10. 2020.

Temeljem članka 13.,14. i 15. Pravilnika o postupku zapošljavanja te procjeni i vrednovanju kandidata za zapošljavanje OŠ Davorina Trstenjaka, Hrvatska Kostajnica (Klasa: 003-05/19-01/2, Urbroj: 2176-46-19-05-01 od 15. travnja 2019.), Povjerenstvo za vrednovanje kandidata za zapošljavanje donosi

**UPUTE**

**kandidatima/kandidatkinjama koji su pozvani na testiranje za zapošljavanje na radna mjesta:**

**– Tajnika/icu – 1 izvršitelj na neodređeno vrijeme, puno radno vrijeme, u trajanju od 40 sati tjedno**

POSTUPAK VREDNOVANJA

Vrednovanje kandidata/kandidatkinja, odnosno provjeru znanja, sposobnosti, motivacije i vještina kandidata/kandidatkinja te rezultata u dosadašnjem radu, Povjerenstvo utvrđuje putem testiranja i razgovora (intervjua).

Testiranje se provodi u dvije faze. U prvu fazu testiranja pozivaju se svi kandidati/kandidatkinje koji ispunjavaju formalne uvjete iz natječaja, a čije su prijave pravodobne, potpune i vlastoručno potpisane.

Po dolasku na testiranje, od kandidata/kandidatkinja će biti zatraženo predočavanje odgovarajuće identifikacijske isprave (važeće osobne iskaznice, putovnice ili vozačke dozvole) radi utvrđivanja identiteta. Osobe koje ne mogu dokazati svoj identitet, kao i osobe koje nisu podnijele pravodobne i/ili potpune prijave i/ili vlastoručno potpisane prijave i/ili za koje je utvrđeno da ne ispunjavaju formalne uvjete natječaja te nisu pozvane, kao i osobe koje nisu podnijele prijavu na natječaj za radno mjesto za koje se provodi testiranje, ne mogu pristupiti testiranju. Kandidat/kandidatkinja koji/a ispunjava formalne uvjete te čija je prijava pravodobna, potpuna i vlastoručno potpisana, a ne pristupi testiranju uopće ili u zakazano vrijeme ili tijekom njegova trajanja odustane, smatra se da je odustao/la od prijave na natječaj i više se ne smatra kandidatom/kandidatkinjom u natječajnom postupku. Po utvrđivanju identiteta, provest će se testiranje.

Testiranje se sastoji od pisane provjere znanja koja obuhvaća provjeru znanja odgovarajućih pravnih i drugih propisa vezanih za obavljanje poslova predmetnog radnog mjesta. Pisano testiranje traje 45 minuta. Maksimalan broj bodova koji kandidati/kandidatkinje mogu ostvariti jest 12 bodova. Kandidati/kandidatkinje dužni su pridržavati se utvrđenog vremena trajanja testiranja.

Za vrijeme pisane provjere znanja kandidatima/kandidatkinjama nije dopušteno koristiti se bilo kakvom literaturom, koristiti mobitel ili druga komunikacijska sredstva, napuštati prostoriju u kojoj se provodi testiranje, razgovarati s ostalim kandidatima/kandidatkinjama ili na drugi način remetiti red i mir. Ukoliko se kandidat/kandidatkinja ponaša neprimjereno i/ili prekrši neko od prethodno opisanih pravila ponašanja biti će zamoljen/zamoljena da se udalji sa pisane provjere znanja te njezin/njegov rezultat i rad Povjerenstvo neće bodovati.

Na razgovor s povjerenstvom se upućuju kandidati/kandidatkinje koji su ostvarili najmanje 50% bodova od ukupnog broja bodova na testiranju.

Povjerenstvo u razgovoru s kandidatima/kandidatkinjama utvrđuje znanja, sposobnosti, vještine, interese, profesionalne ciljeve i motivaciju kandidata za rad u Školi te rezultate ostvarene u njihovu dosadašnjem radu.

Rezultate razgovora (intervjua) ocjenjuje svaki član Povjerenstva pojedinačnom ocjenom  bodovima od 0 do 10. Maksimalan broj bodova koji kandidati/kandidatkinje mogu ostvariti na razgovoru je 30 bodova. Smatra se da je kandidat/kandidatkinja zadovoljio/la na razgovoru (intervjuu) ako je dobio/la najmanje 50% bodova od ukupnog broja bodova.

Maksimalan broj bodova koje kandidati/kandidatkinje mogu ukupno ostvariti na vrednovanju je 42 bodova.

Nakon provedenog vrednovanja Povjerenstvo utvrđuje rang-listu kandidata/kandidatkinja prema ukupnom broju bodova ostvarenih na testiranju i razgovoru (intervjuu).

Na temelju dostavljene rang-liste kandidata/kandidatkinja ravnatelj odlučuje o kandidatu/kandidatkinji za kojeg/koju će zatražiti prethodnu suglasnost Školskog odbora za zasnivanje radnog odnosa između tri najbolje rangirana kandidata/kandidatkinje prema broju bodova. Ako dva ili više kandidata/kandidatkinja ostvare jednak broj bodova ravnatelj može odlučiti između svih kandidata/kandidatkinja koji/e imaju tri najbolje bodovana rezultata.

Ako kandidat/kandidatkinja za kojeg/koju je ravnatelj zatražio prethodnu suglasnost Školskog odbora odustane od zasnivanja radnog odnosa sa Školom ili Školski odbor uskrati prethodnu suglasnost za istog/istu, ravnatelj može predložiti drugog kandidata/kandidatkinju s liste ili se raspisuje novi natječaj.

NAČIN I ROK OBAVJEŠTAVANJA KANDIDATA/KANDIDATKINJA PRIJAVLJENIH NA NATJEČAJ

O rezultatima Javnog natječaja, kandidati/kandidatkinje će biti obaviješteni javnom objavom na mrežnoj stranici škole u roku od 15 dana od potpisa ugovora o radu s izabranim kandidatom/kandidatkinjom, odnosno od donošenja odluke o neizboru kandidata/kandidatkinje.

Dostava svim kandidatima/kandidatkinjama smatra se obavljenom istekom osmoga dana od dana objave rezultata na mrežnoj stranici škole.

Molimo kandidate/kinje da se pridržavaju Preporuka i Uputa te Mjera zaštite od Covid-19 koje je propisao HZJZ (nošenje zaštitnih maski, držanje razmaka od 2 m. dezinfekcija ruku i sl.).

Ukoliko je netko od kandidata u izolaciji i samoizolaciji, molimo da nas pravovremeno obavijesti o tome.

Na ulazu u školu mjerit će se tjelesna temperatura, te u slučaju povišene temperature, kanditat/kinja neće moći ući u prostore škole.

Povjerenstvo za vrednovanje kandidata za zapošljavanje